นายกรัฐมนตรี พบเยาวชนจากจังหวัดชายแดนใต้ ขอพัฒนาตนเองเรียนรู้การอยู่ร่วมสังคมพหุวัฒนธรรม  ย้ำต้องเท่าทันโซเชียลไม่หลงเชื่อข้อมูลบิดเบือน
นายกรัฐมนตรี พบเยาวชนจากจังหวัดชายแดนใต้ ขอพัฒนาตนเองเรียนรู้การอยู่ร่วมสังคมพหุวัฒนธรรม ย้ำต้องเท่าทันโซเชียลไม่หลงเชื่อข้อมูลบิดเบือนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบโล่ เกียรติบัตร พร้อมให้โอวาทแก่เด็กในสามจังหวัดชายแดนภาคใต้ ที่ผ่านการประกวดวาดภาพ ในโครงการพัฒนาศักยภาพเด็กและเยาวชนด้วยกิจกรรมศิลปะในสามจังหวัดชายแดนภาคใต้ ในหัวข้อพลังแห่งรัก ที่ตึกสันติไมตรี ทำเนียบรัฐบาล  นายกรัฐมนตรีแสดงความยินดีกับเด็กและเยาวชนที่ได้รับรางวัล ซึ่งจะถือเป็นกำลังใจให้ทุกๆ คน ได้พัฒนาตนเอง เป็นส่วนหนึ่งของการขับเคลื่อนประเทศ ทั้งนี้ประเทศไทยเป็นสังคมที่ประกอบด้วยประชาชนที่นับถือหลายศาสนา อยู่ร่วมกันอย่างสงบสุข แม้เวลาไม่นานนี้จะเกิดปัญหาขึ้นมาบ้างแต่ ทุกคนก็ต้องร่วมมือกัน แก้ไขปัญหาให้ได้ ยืนยันว่าที่ผ่านมาสถานการณ์ความรุนแรงในพื้นที่ลดลง แต่ก็ยังคงเดินหน้าแก้ปัญหา ซึ่งนอกจากมิติเรื่องการของการเมืองการพัฒนาแล้ว ยังต้องใช้เรื่องของ ศิลปะและการอยู่ร่วมกันในลักษณะสังคมพหุวัฒนธรรมมาเป็นส่วนช่วย ในการพัฒนาเด็กและเยาวชนในพื้นที่ได้สื่อสารถึงความรู้สึกที่งดงามผ่านงานศิลปะ ซึ่งโครงการที่จัดขึ้นก็เป็นการสนับสนุนแนวทางของรัฐบาล ที่มุ่งพัฒนาเด็กและเยาวชนทั่วประเทศ โดยเฉพาะเด็กและเยาวชนในพื้นที่ภาคใต้ให้มีคุณภาพ  เพราะเด็กเปรียบเสมือน ผ้าขาวที่บริสุทธ์ อยู่ที่ผู้คนจะช่วยกันแต่งเติม ให้เกิดความสวยงาม   พร้อมฝากเด็กตั้งเป้าหมายในชีวิต ในการประกอบอาชีพ เลือกเรียนมรสาขาที่มีงานทำ และมั่นคง      นายกฯกล่าวว่าการพัฒนาการศึกษาในพื้นที่ภาคใต้ ถือว่าทำได้ดี เห็นได้จากเด็กๆที่กล้าคิด กล้าพูด ตื่นตัวด้านการศึกษา แต่ทั้งนี้ต้องของฝากว่าในยุคปัจจุบันที่มีสื่อโซเซียลมากมาย ทั้งเฟคนิวส์ ที่เด็กต้องรู้จักคิดวิเคราะห์ รับข้อมูลที่ถูกต้องไม่หลงเชื่อข้อมูลที่บิดเบือน        จากนั้นนางสาวทัศนวรรณ พรมประดิษฐ์ รร.เบญจมราชูทิศ จ.ปัตตานี ตัวแทนนักเรียนที่ได้รับรางวัล กล่าวขอบคุณนายกฯและรัฐบาลที่ให้โอกาสดีๆเช่นนี้ ซึ่ง ทุกคนได้รับโอกาสเรียนรู้สิ่งใหม่ๆ และเป็นประโยชน์ ซึ่งจะนำสิ่งเหล่านี้กลับไปถ่ายทอดให้เพื่อนๆน้องๆในพื้นที่ และนำสิ่งที่ได้ไปใช้ในการดำเนินชีวิต